REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/371-21

10. septembar 2021. godine

B e o g r a d

ZAPISNIK

23. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 9. SEPTEMBRA 2021. GODINE

 Sednica je počela u 10 časova.

 Sednicom je predsedavao Veroljub Arsić, predsednik Odbora.

 Pored predsednika, sednici su prisustvovali članovi Odbora: Ilija Životić, zamenik predsednika Odbora, Jasmina Karanac, Snežana Petrović, Zoran Tomić, Snežana Paunović, Nataša Ljubišić, Ana Beloica i Vojislav Vujić.

 Sednici su prisustvovali zamenici članova Odbora: Gojko Palalić (zamenik člana Odbora Dragomira Karića), Nenad Krstić (zamenik člana Odbora Tihomira Petkovića), Miloš Banđur (zamenik člana Odbora Krste Janjuševića), Dubravka Kralj (zamenik člana Odbora Uglješe Markovića) i Adrijana Pupovac (zamenik člana Odbora Olivere Nedeljković).

 Sednici nisu prisustvovali članovi Odbora: Ivana Popović, Aleksandra Tomić i Vesna Stambolić, niti njihovi zamenici.

 Sednici su, na poziv predsednika, prisustvovali iz Ministarstva trgovine, turizma i telekomunikacija: Uroš Kandić, državni sekretar, Višnja Rakić, pomoćnik ministra, rukovodilac Sektora za zaštitu potrošača, Tamara Samardžić, viši savetnik u Sektoru za zaštitu potrošača i Vera Rovčanin-Orlović, viši savetnik u Sektoru turizma.

 Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o zaštiti potrošača u pojedinostima, koji je podnela Vlada (broj 011-1290/21 od 9. jula 2021. godine).

Pre prelaska na rad prema utvrđenom dnevnom redu, Odbor je jednoglasno usvojio zapisnike 21. i 22. sednice Odbora.

Prva tačka dnevnog reda **–** **Predlog zakona o** **zaštiti potrošača** u pojedinostima

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o zaštiti potrošača i na osnovu člana 156. stav 3. Poslovnika, podneo izveštaj Narodnoj skupštini.

 Odbor je odlučio da predloži Narodnoj skupštini **da prihvati** sledeće amandmane:

- na član 5, koji je podnela narodni poslanik Sandra Božić;

- na član 12, koji je podnela narodni poslanik Sandra Božić;

- na član 37, koji je podneo narodni poslanik Branimir Jovanović;

- na član 114, koji je podneo narodni poslanik Đorđe Komlenski.

 Za izvestioca Odbora na sednici Narodne skupštine određen je Veroljub Arsić, predsednik Odbora.

 Sednica je zaključena u 10 časova i 5 minuta.

 Sednica je prenošena u live stream-u i tonski snimljena, a video zapis se nalazi na internet stranici Narodne skupštine.

 SEKRETAR PREDSEDNIK

 Aleksandra Balać Veroljub Arsić